**Likumprojekta**

**„Grozījumi Veterinārmedicīnas likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Veterinārmedicīnas likumā” (turpmāk – likumprojekts) izstrādāts, lai pilnveidotu nozari reglamentējošo normatīvo bāzi.Ministru kabineta 2016.gada 28.jūnija sēdes protokola Nr.32 28.§ 2.1.apakšpunkts.Eiropas reģionālās attīstības fonda (turpmāk – ERAF) 2007.–2013.gada plānošanas perioda darbības programmā „Infrastruktūra un pakalpojumi” 3.2.2.1.1.apakšaktivitātē “Informācijas sistēmu un elektronisko pakalpojumu attīstība”” Zemkopības ministrija īstenojusi aktivitāti „Mājas (istabas) dzīvnieku uzskaites vienotās informācijas sistēmas izveide”, kurā datubāzes turētājs ir Lauksaimniecības datu centrs (turpmāk – datu centrs). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tiesiskā regulējuma mērķis:1. nodrošināt, ka visi suņi ir reģistrēti valstī vienotā mājas (istabas) dzīvnieku datubāzē;
2. padarīt pieejamāku suņu apzīmēšanas un reģistrēšanas pakalpojumu iedzīvotājiem.

Mājas (istabas) dzīvnieku reģistrācija valsts vienotā datubāzē nodrošinās dzīvnieku uzskaiti un izsekojamību valstī, savukārt dzīvnieka īpašniekam tā atvieglos sava dzīvnieka meklēšanu un atrašanu, ja tas pazudis. Valsts un pašvaldības policijai regulējums palīdzēs uzraudzīt sabiedrisko kārtību un sabiedrisko drošību, efektīvāk reaģēt uz cietsirdības gadījumiem pret dzīvniekiem, bet pašvaldībām atvieglos nodevas iekasēšanu par dzīvnieku turēšanu un sekmēs klaiņojošo dzīvnieku skaita samazināšanu.Ministru kabineta 2011.gada 21.jūnija noteikumi Nr.491 „Mājas (istabas) dzīvnieku reģistrācijas kārtība” (turpmāk – noteikumi Nr.491) nosaka, ka sešu mēnešu vecumu sasniegušu suņu īpašniekiem ir jānodrošina, lai sunim tiktu implantēta mikroshēma un tas tiktu reģistrēts datu centra datubāzē. Tuvojoties noteikumos Nr.491 noteiktajam obligātajam suņu reģistrēšanas termiņam, kas bija 2016.gada 1.jūlijs, tika identificētas vairākas problēmas:1) līdz 2016.gada 20.aprīlim datu centrā bija reģistrēti 31 629 suņi, 1757 kaķi un 80 mājas (istabas) seski, kopā 33 466 mājas (istabas) dzīvnieki. Laika posmā no 2012.gada katru gadu tika plānots, ka datubāzē tiks reģistrēti ap 16 000 mājas (istabas) dzīvnieku, kas 2016.gada veidotu 80 000 mājas (istabas) dzīvnieku. Ar tik mazu reģistrēto dzīvnieku skaitu datubāze būtībā nav izmantojama ne valsts, ne pašvaldību iestādēm tām tiesību aktos uzlikto funkciju izpildei, ne arī sabiedriskās kārtības nodrošināšanai;2) saskaņā ar noteikumiem Nr.491 suņu apzīmēšanas un reģistrēšanas pakalpojums pie praktizējoša veterinārārsta ir noteikts pēc brīvā tirgus cenām un ir komercpakalpojums. Pilsētās praktizējošo veterinārārstu pakalpojumi ir plaši pieejami, un suņu īpašniekiem ir iespēja izvēlēties lētāko no piedāvātajiem pakalpojumiem, savukārt lauku rajonos iedzīvotājiem nav iespēja izvēlēties praktizējošo veterinārārstu ar lētāko pakalpojumu, jo bieži vien konkrētā teritorijā ir pieejams tikai viens praktizējošs veterinārārsts.Lai risinātu minētās problēmas gan par datubāzē reģistrēto dzīvnieku skaitu, gan par pakalpojuma pieejamību iedzīvotājiem, nepieciešams samazināt pakalpojuma izmaksas, kā arī paplašināt to personu loku, kuras var veikt suņu apzīmēšanu ar mikroshēmu un reģistrēšanu datubāzē (jo obligāta ir tikai suņu apzīmēšana un reģistrēšana).Ja identificētās problēmas netiks risinātas, pastāv iespēja, ka noteikumos Nr.491 noteiktā prasība reģistrēt suni netiks pildīta, kā arī ERAF piešķirtie līdzekļi datubāzes izveidošanai tiks atzīti par nelietderīgi izlietotiem.Lai atvieglotu finansiālo slogu suņu īpašniekiem, kuru finansiālās iespējas ir ierobežotas, ir jāpaplašina to personu loks, kurām atļauta suņu apzīmēšana un reģistrācija, tādējādi samazinot ar suņu apzīmēšanu un reģistrāciju saistītās izmaksas, kā arī novērstu pamesto dzīvnieku skaita pieaugumu. Mājas (istabas) dzīvnieku reģistrācijas kārtība paredz divas savstarpēji saistītas darbības: vispirms dzīvnieku apzīmēt ar mikroshēmu un pēc tam datus reģistrēt datu centra datubāzē. Pašlaik mājas (istabas) dzīvnieku apzīmēšana atļauta tikai praktizējošiem veterinārārstiem, turklāt praktizējošs veterinārārsts ir vienīgais, kas var pilnībā nodrošināt mājas (istabas) dzīvnieka apzīmēšanas un reģistrācijas pakalpojumu (pašvaldībā un datu centrā ir iespējama tikai dzīvnieka reģistrācija). Papildus tam noteikumi Nr.491 neparedz, ka praktizējošam veterinārārstam ir obligāti jāveic arī suņa reģistrācija, tāpēc praktizējošs veterinārārsts, apzīmējot suni ar mikroshēmu, to var nereģistrēt datu centra datubāzē. Šādā gadījumā suņa īpašniekam ir jāmeklē iespēja, kā pašam reģistrēt suni datubāzē. Gan pilsētās, gan lauku apvidos suņa īpašniekam tas ir papildu administratīvais slogs – tiek patērēts laiks un līdzekļi, meklējot kompetentu personu, kas ir tiesīga reģistrēt ar mikroshēmu apzīmētu dzīvnieku. Paplašinātu to personu loku, kuras ir tiesīgas apzīmēt mājas (istabas) dzīvnieku, pieļauj arī Eiropas Parlamenta un Padomes 2013.gada 12.jūnija Regula (ES) Nr.576/2013 par lolojumdzīvnieku nekomerciālu pārvietošanu un par Regulas (EK) Nr.998/2003 atcelšanu (turpmāk – Regula Nr.576/2013). Regulas Nr.576/2013 18.pants nosaka: ja kāda dalībvalsts plāno atļaut, ka personas, kas nav veterinārārsti, implantē transponderus (mikroshēmas), tā paredz noteikumus par minimālo kvalifikāciju, kas vajadzīga šādām personām. Tātad, atļaujot suņus apzīmēt ne tikai praktizējošiem veterinārārstiem, bet arī citām personām, nepieciešams noteikt šo citu personu apmācības kārtību. Ievērojot minēto, Veterinārmedicīnas likumā nepieciešami grozījumi, paredzot paplašināt to personu loku, kuras ir tiesīgas suņu apzīmēt ar mikroshēmu un reģistrēt datubāzē. 21.panta ceturtajā daļā jānosaka, ka ar suņu apzīmēšanu var nodarboties arī Pārtikas un veterinārā dienesta (turpmāk – PVD) valsts vecākie inspektori un valsts inspektori, kā arī apmācītas personas, kurām ir līgums ar dzīvnieku patversmi. Ja dzīvnieku patversmei nav pietiekošas kapacitātes vai arī nav nepieciešamības pēc šādām apmācītām personām, tā neslēgs līgumus ar personām par suņu apzīmēšanu un reģistrāciju.PVD valsts vecākie inspektori un valsts inspektori, veicot valsts uzraudzību un kontroli, vienlaikus varēs apzīmēt un reģistrēt suņus datu centra datubāzē, tā dodot iespēju suņu īpašniekiem pildīt noteikumu Nr.491 prasības. Suņu apzīmēšana, ir publisks pakalpojums, kas izpaužas kā noteiktu labumu saņemšana klientam un sabiedrībai. Šajā gadījumā  – kopējā suņu skaita apzināšana palīdzēs nodrošināt sabiedrisko kārtību un sabiedrisko drošību. Paplašinot to personu loku, kas varēs veikt suņu apzīmēšanu un reģistrāciju, neradīs ietekmi uz konkurenci un tirgus attiecībām. Tā kā valsts pārvalde kalpo visiem valsts iedzīvotājiem, to personu loka paplašināšana, kuras veic suņa apzīmēšanu un reģistrāciju, nodrošinās labas pārvaldības principa īstenošanu, jo uzlabosies personai sniegto pakalpojumu pieejamība. Valsts iestādēm ir jāraugās, kāds regulējums būs personai labvēlīgāks un to nevajadzīgi neapgrūtinās. Prioritāra ir normatīvajos aktos noteikto prasību izpilde, nevis administratīvā soda piemērošana. Labas pārvaldības princips ietver arī to, ka iestādei ir iespējama aizvietotājizpilde, izdevumus par to uzliekot atlīdzināt attiecīgajai personai. PVD valsts vecākiem inspektoriem un valsts inspektoriem, kas apzīmēs suņus, ir izglītība veterinārmedicīnā, tāpēc nebūs nepieciešama šo personu papildu apmācība. Paredzot, kasuņu apzīmēšana un reģistrēšana datu centra datubāzē būs atļauta arī Ministru kabineta noteiktā kārtībā apmācītām personām, nepieciešams likumā dot pilnvarojumu Ministru kabinetam izdot noteikumus par to personu apmācību, kuras varēs nodarboties ar suņu apzīmēšanu, kā arī par šo personu pienākumiem un reģistrāciju (25.panta 20.punkts). Apmācītai personai būs jābūt vismaz ar vidējo izglītību, kā arī apmācītai suņu apzīmēšanā un reģistrācijā. Šo personu apmācību nodrošinās SIA “Latvijas lauku konsultāciju un izglītības centrs”. Apmācībai ir paredzēta gan teorētiskā, gan praktiskā daļa. Apmācības ilgums atkarībā no programmas varētu būt apmēram viena līdz divas dienas. Izdevumus, kas saistīti ar apmācību, segs pati apmācāmā persona. Obligāta prasība apmācītām personām ir līgumiskas attiecības ar PVD reģistrētu dzīvnieku patversmi. Lai apmācītā persona varētu apzīmēt suņus, dzīvnieku patversmes tai izsniegs mikroshēmas. Apmācītās personas varēs apzīmēt un reģistrēt bezsaimnieka, t.i., dzīvnieku patversmes suņus, kā arī īpašnieku suņus gan dzīvnieku patversmē, gan suņa turēšanas vietā, gan izbraukumu akcijās iepriekš izziņotās vietās. Iespēja apmācītām personām apzīmēt un reģistrēt patversmes suņus un akciju veidā īpašnieku suņus ievērojami atvieglos dzīvnieku patversmju darbu, mazinās izmaksas un krasi samazinās anonīmi pamesto suņu skaitu, tādējādi dodot iespēju saukt pie atbildības pārkāpējus, kas neievērodzīvnieku labturības noteikumus. Dzīvnieku patversmes ir tieši ieinteresētas slēgt līgumus ar apmācītām personām un izsniegt tām mikroshēmas, jo mikroshēmas izmaksas ir būtiski lētākas nekā anonīmi pamesta suņa izķeršanas, izmitināšanas, aprūpes, vismaz 14 dienu uzturēšanas un eitanāzijas izmaksas. Mikroshēmas mazākā vairumtirdzniecības cena ir EUR 2, bet viena dzīvnieka izmaksas dzīvnieku patversmei ir vismaz EUR 80, un tās patlaban sedz pašvaldības no sava budžeta, bez iespējas iekasēt šos līdzekļus no suņu īpašniekiem, jo dzīvnieki nav identificējami. Par apmācītām personām tiks uzskatīti veterinārfeldšeri un veterinārārstu asistenti ar profesionālo vidējo izglītību veterinārmedicīnā. Veterinārfeldšeri un veterinārārstu asistenti varēs apzīmēt suņus, bet viņiem nebūs vajadzīga papildu apmācība.PVD valsts vecākie inspektori, valsts inspektori un apmācītās personas apzīmēs un reģistrēs suni datubāzē, izmantojot noteikumos Nr.491 noteikto mājas (istabas) dzīvnieku reģistrācijas veidlapu un Lauksaimniecības datu centra vai vienoto valsts un pašvaldības pakalpojumu portālu [www.latvija.lv](http://www.latvija.lv), bet šīs personas nenodarbosies ar lolojumdzīvnieku pasu izsniegšanu un vakcināciju pret trakumsērgu. Šis pienākums, tāpat kā līdz šim, būs praktizējošu veterinārārstu kompetencē. Paplašinot to personu loku, kuras var apzīmēt un reģistrēt suņus, suņu īpašniekiem būs iespēja izvēlēties sev pieejamāko un izdevīgāko pakalpojumu. Suņu īpašniekiem lauku teritorijās tiks nodrošināts tikpat pieejams pakalpojums kā pilsētās esošiem suņu īpašniekiem. Tāpat ir paredzēts izdarīt grozījumus Ministru kabineta 2013.gada 17.septembra noteikumos Nr.880 "Lauksaimniecības datu centra publisko maksas pakalpojumu cenrādis", nosakot, ka dzīvnieku patversmes varēs bez maksas reģistrēt tos suņus, kuras atsavina jaunam īpašniekam. Tas atvieglos finansiālo slogu dzīvnieku patversmēm. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Tiesiskais regulējums ietekmēs šādas mērķgrupas: 1) suņu īpašniekus; 2) PVD valsts vecākos inspektorus un valsts inspektorus; 3) apmācītās personas; 4) dzīvnieku patversmes.Kamēr nav nodrošināta visu suņu apzīmēšana ar mikroshēmām un reģistrācija datu centra datubāzē, precīzs suņu īpašnieku skaits nav zināms. Pēc 2014.gada *FEDIAF (The European Pet Food Industry*) statistikas datiem, Latvijā ir 260 000 suņu. Pēc Eiropā pieņemtas aprēķinu formulas, uz 10 iedzīvotājiem tiek skaitīts viens suns, tātad mūsu valstī tie būtu ap 200 000 suņu. Savukārt, 2011.gadā apstiprinot MK noteikumus Nr.491, tā anotācijā tika plānots, ka aptuvenais suņu skaits valstī ir 160 000.2016.gada 20.jūlija datubāzē bija reģistrēti 41 039 suņi.90 PVD valsts vecākie inspektori un valsts inspektori, kas veic veterināro uzraudzību un kontroli valstī. Suņu apzīmēšanā apmācītas personas, kuru skaits nav zināms, kamēr nav veikta šo personu apmācība un uzskaite. **PVD uzraudzībai pakļauto uzņēmumu reģistrā līdz 2016.gada jūlijam bija reģistrētas 28 dzīvnieku patversmes Latvijā. Plānots, ka katrai patversmei, slēdzot līgumu, tiktu piesaistītas 2–5 apmācītas personas.** |
| 2. | Tiesiskā regulējuma ietekme uz tautsaimniecību un administratīvo slogu | Patlaban suņa īpašniekam suni apzīmējot un reģistrējot Lauksaimniecības datu centra datubāzē pie praktizējoša veterinārārsta, šis pakalpojums vidēji maksā EUR 35 (mikroshēmas izmaksas, pakalpojums, datu ievadīšana datu bāzē un maksa Lauksaimniecības datu centram). Praktizējošs veterinārārsts var sniegt visa veida veterinārmedicīniskus pakalpojumus suņa īpašniekam, kas nolēmis apzīmēt suni ar mikroshēmu, piedāvājāt dažādus papildu pakalpojumus (piemēram, vakcināciju pret trakumsērgu, slimībām, mājas (istabas) dzīvnieka pases izsniegšanu u.c.), un tas būtiski sadārdzina vizīti pie veterinārārsta. Paplašinot to personu loku, kuras var apzīmēt un reģistrēt suņus, šīm personām paredzētas tiesības tikai apzīmēt un reģistrēt suni, un tās nebūs tiesīgas sniegt nevienu citu papildu pakalpojumu, kas varētu sadārdzināt dzīvnieka apzīmēšanas un reģistrācijas izmaksas. Tāpat plānots, ka PVD inspektori un apmācītās personas, kurām būs noslēgti līgumi ar dzīvnieku patversmēm, šo pakalpojumu sniegs tuvāk iedzīvotājiem (piemēram, akciju veidā izbraukumos, PVD inspektori, veicot valsts uzraudzību un kontroli veterinārās uzraudzības objektā u.tml.), tādējādi atslogojot iedzīvotājus no dzīvnieka transportēšanas izdevumiem. Apmācītām personām palielināsies administratīvais slogs, jo būs jāslēdz līgums ar dzīvnieku patversmi.Paplašinātajam personu lokam suņa apzīmēšana un reģistrācija nav komercpakalpojums, kā tas ir praktizējošam veterinārārstam. Šo personu pakalpojumi paredzēti par pašizmaksu, un tas ļauj samazināt dzīvnieka īpašnieka izmaksas.Suņu apzīmēšanā iesaistoties PVD inspektoriem, pakalpojuma izmaksas dzīvnieku īpašniekiem samazināsies, t.i., suņa apzīmēšana un datu ievadīšana datubāzē, ja to veiks PVD inspektors, maksātu ne vairāk kā EUR 11,50 (mikroshēmas cena un PVD pakalpojuma izmaksas), un maksa par reģistrāciju ir noteikta atbilstoši Lauksaimniecības datu centra cenrādim. Detalizētas suņu apzīmēšanas izmaksas tiks atspoguļotas Ministru kabineta noteikumu projekta “Grozījumi Ministru kabineta 2013.gada 8.oktobra noteikumos Nr.1083 “Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem”” anotācijā.Suņu apzīmēšanā iesaistoties apmācītām personām, pakalpojuma izmaksas dzīvnieka īpašniekam par suņa apzīmēšanu un datu ievadīšanu datubāzēbūs ap EUR 5,00 un maksa par reģistrāciju atbildīs Lauksaimniecības datu centra cenrādī noteiktajam.Ir paredzēts izdarīt grozījumus Ministru kabineta 2013.gada 17.septembra noteikumos Nr.880 "Lauksaimniecības datu centra publisko maksas pakalpojumu cenrādis", nosakot, ka maksa par reģistrāciju Lauksaimniecības datu centrā būs EUR 3,50. |
| 3. | Administratīvo izmaksu monetārs novērtējums | Likumprojekts šo jomu neskar. Likumprojektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo saskaņā ar Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 24. un 25.punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4. | Cita informācija | Likumprojekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Likumprojekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Nepieciešamie saistītie tiesību aktu projekti | Likumprojekta normu ieviešanai nepieciešams sagatavot šādus normatīvo aktu projektus:1) Ministru kabineta noteikumus, kas nosaka kvalifikācijas prasības personai, kura veic suņu apzīmēšanu, tās pienākumus, apmācīto personu reģistrācijas un reģistrācijas anulēšanas kārtību, kā arī mācību programmas saturu un apmācības kārtību;2) grozījumus Ministru kabineta 2013.gada 8.oktobra noteikumos Nr.1083 “Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem”, nosakot maksu par suņa apzīmēšanu, jo par suņa reģistrāciju maksa jau ir noteikta Ministru kabineta 2013.gada 17.septembra noteikumos Nr.880 "Lauksaimniecības datu centra publisko maksas pakalpojumu cenrādis";3) grozījumus Ministru kabineta 2011.gada 21.jūnija noteikumos Nr.491 "Mājas (istabas) dzīvnieku reģistrācijas kārtība"", nosakot, ka suņu apzīmēšana un reģistrācija datu centra datubāzē ir atļauta Pārtikas un veterinārā dienesta valsts vecākajiem inspektoriem un valsts inspektoriem, kā arī apmācītām personām, kurām ir līgums ar dzīvnieku patversmi. |
| Atbildīgā institūcija | Zemkopības ministrija |
| Cita informācija | Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | **Eiropas Parlamenta un Padomes 2013. gada 12. jūnija Regula (ES) Nr. 576/2013 par lolojumdzīvnieku nekomerciālu pārvietošanu un par Regulas (EK) Nr. 998/2003 atcelšanu** |
| 2. | Citas starptautiskās saistības | Eiropas Konvencija par mājas (istabas) dzīvnieku aizsardzību (III nodaļa „Papildu pasākumi attiecībā uz klaiņojošiem dzīvniekiem”, 12. pants „Skaita samazināšana”: “Ja dalībvalsts uzskata, ka klaiņojošo dzīvnieku skaits tai rada problēmas, tā veic atbilstošus juridiskus un/vai administratīvus pasākumus, lai to skaitu samazinātu, izmantojot paņēmienus, kas dzīvniekiem rada pēc iespējas mazāk sāpju, ciešanu vai distresa.” Konvencijas 12.panta “b” apakšpunkts: “b) Dalībvalstis uzņemas apsvērt turpmāko: i) nodrošināt suņu un kaķu apzīmēšanas iespējas, izmantojot paņēmienus, kas neizraisa vai gandrīz neizraisa ilgstošas sāpes, ciešanas vai distresu, piemēram, tetovējot un ievadot numuru un arī īpašnieka uzvārdu un adresi reģistrā.” |
| 3. | Cita informācija | Zemkopības ministrija par Eiropas reģionālās attīstības fonda (turpmāk – ERAF) līdzekļiem 2007.–2013.gada plānošanas periodam darbības programmā „Infrastruktūra un pakalpojumi” papildinājuma 3.2.2.1.1.apakšaktivitātei “Informācijas sistēmu un elektronisko pakalpojumu attīstība”” ir īstenojusi pasākumu „Mājas (istabas) dzīvnieku uzskaites vienotās informācijas sistēmas izveide”, izveidojot mājas (istabas) dzīvnieku datubāzi. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 576/2013 18.pants | Likumprojekta 2.pants | Tiesību norma tiek pārņemta pilnībā | Tiesību norma neparedz stingrākas prasības |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Likumprojekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar |
| Cita informācija |  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| *Likumprojekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts no š.g. 16. līdz 28.jūnijam tika ievietots Zemkopības ministrijas tīmekļa vietnē.  |
| 2. | Sabiedrības līdzdalība projekta izstrādē  | Likumprojekts 2016.gada 29.jūnijā elektroniski nosūtīts biedrībai „Latvijas Veterinārārstu biedrība”, biedrībai „Lauksaimnieku organizāciju sadarbības padome” Nodibinājumam “dzivniekupolicija.lv, nodibinājumam „Dzīvnieku Drauga fonds”, kā arī biedrībām „DzīvniekuSOS” un „Latvijas kinoloģiskā federācija”.Pēc 2016.gada 14.jūlija Valsts sekretāru sanāksmes atzinumi par likumprojektu tika saņemti no biedrības ”Latvijas Veterinārārstu biedrība”, biedrības “Latvijas kinoloģiskā federācija”, nodibinājuma “Dzīvnieku draugu fonds” un biedrības “DzīvniekuSOS”, biedrības “Juglas dzīvnieku aizsardzības grupa”, nodibinājuma “dzivniekupolicija.lv” un biedrībai “Dzīvnieku patversme Mežvairogi”. |
| 3. | Sabiedrības līdzdalības rezultāti  | Pēc 2016.gada 29.jūnija likumprojekta elektroniskās saskaņošanas:1) biedrība „Latvijas Veterinārārstu biedrība” neatbalsta likumprojekta tālāko virzību; 2) biedrība “Latvijas kinoloģiskā federācija” neatbalsta izstrādāto likumprojektu un uzskata, ka ir nepieciešamas konsultācijas ar Konkurences padomi par PVD inspektoru iesaistīšanu mājas (istabas) dzīvnieku apzīmēšanā un reģistrācijā. Paplašinot suņu apzīmēšanā pilnvaroto personu loku ar PVD inspektoriem, jāparedz arī finansējums no valsts budžeta viņu darba apmaksai, čipu un skeneru iegādei, kā arī citu personu apmācības izmaksas. Likumprojektā jānosaka nepieciešamība pēc apzīmēšanā iesaistīto personu reģistra ar precīzu informāciju par šo personu uzņēmējdarbības veidiem un darbības reģioniem. Anotācijā, ja tas iespējams, ir jāprecizē ieguvums no likumprojekta, iekļaujot faktoloģisko materiālu par personām, kuras ir maznodrošinātas un kuru īpašumā ir suņi;3) nodibinājums „Dzīvnieku Drauga fonds” un biedrība „DzīvniekuSOS” atzinumu par likumprojektu nesniedza;4) ar nodibinājumu “dzivniekupolicija.lv” panākta vienošanās; 5) biedrība „Lauksaimnieku organizāciju sadarbības padome” atbalsta sagatavoto likumprojektu.Biedrības „Latvijas Veterinārārstu biedrība” un “Latvijas kinoloģiskā federācija” iebilst pret to personu loku paplašināšanu, kurām atļauta suņu apzīmēšana. Izteiktie iebildumi nav ņemti vērā. Lai nodrošinātu pakalpojuma pieejamību un samazinātu ar suņu apzīmēšanu un reģistrāciju saistītās izmaksas, nepieciešams paplašināt to personu loku, kurām atļauta suņu apzīmēšana un reģistrācija datu centra datubāzē.Pēc 2016.gada 14.jūlija Valsts sekretāru sanāksmes: 1) nodibinājumam “dzivniekupolicija.lv” un biedrībai “Dzīvnieku patversme Mežvairogi” iebildumi par likumprojektu nebija;2) biedrības ”Latvijas Veterinārārstu biedrība”, biedrības “Latvijas kinoloģiskā federācija”, nodibinājuma “Dzīvnieku draugu fonds” un biedrības “DzīvniekuSOS”, biedrības “Juglas dzīvnieku aizsardzības grupa” izteiktie iebildumi netika ņemti vērā.Biedrība ”Latvijas Veterinārārstu biedrība” uzskata, ka grozījumi nav nepieciešami, jo Veterinārmedicīnas likumā noteiktā spēkā esošā kārtība efektīvi nodrošina suņu apzīmēšanu. Jautājumi, kas attiecas uz dzīvnieku reģistrācijas kārtību, ir jārisina, izdarot grozījumus attiecīgajos normatīvajos aktos, nevis Veterinārmedicīnas likumā.Biedrība “Latvijas kinoloģiskā federācija” un biedrība “Juglas dzīvnieku aizsardzības grupa” iebilst pret to, ka apmācītām personām būtu jāslēdz līgums ar dzīvnieku patversmi, lai varētu veikt suņu apzīmēšanu un reģistrāciju, kā arī iebilst pret to, ka dzīvnieku patversmes tiek atbrīvotas no valsts nodevas, atsavinot suņus jaunam īpašniekam.Nodibinājums “Dzīvnieku draugu fonds” un biedrība “DzīvniekuSOS” neatbalsta izstrādāto likumprojektu, jo likumprojekts nesasniegs norādīto mērķi – mazināt finansiālo slogu un veicināt suņu reģistrāciju datubāzē. Izteiktie iebildumi netika ņemti vērā, jo likumprojekta mērķis ir nodrošināt, lai visi suņi būtu reģistrēti valstī vienotā mājas (istabas) dzīvnieku datubāzē, kā arī padarīt pieejamāku suņu apzīmēšanas un reģistrēšanas pakalpojumu iedzīvotājiem. Apmācītām personām būtu jāslēdz līgums ar dzīvnieku patversmi, jo līgums ar dzīvnieku patversmi ir viens no kontroles mehānismiem, kā veidot apmācīto personu loku un uzraudzīt apmācīto personu darbības kvalitāti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | PVD valsts vecākie inspektori un valsts inspektori, veicot valsts uzraudzību un kontroli, vienlaikus varēs apzīmēt suņus un tos reģistrēt datu centra datubāzē. PVD valsts vecāko inspektoru un valsts inspektoru skaits netiks palielināts.Likumprojekts nerada institucionālas izmaiņas attiecībā uz izpildē iesaistītajām valsts pārvaldes institūcijām.  |
| 3. | Cita informācija | Likumprojekta īstenošana tiks nodrošināta par piešķirtajiem valsts budžeta līdzekļiem, un papildu finansējums no valsts budžeta nebūs nepieciešams. |

# Zemkopības ministrs J.Dūklavs

04.08.2016. 9:25

3216

I.Kronenberga

67027047, Inga.Kronenberga@zm.gov.lv